Een dood, 10 beseer in trompop botsing | Maroela Media
Een dood, 10 beseer in trompop botsing
'n Man is dood en tien mense beseer toe 'n bakkie en 'n motor Sondagaand in Carletonville in Gauteng reg van voor gebots het.
Russel Meiring, woordvoerder van ER24, het gesê die botsing het op die Welverdiendpad gebeur. By paramedici se aankoms op die toneel het die voertuigwrakke aan weerskante kante van die pad gelê.
"Twee mans was nog in die bakkie terwyl verskeie mense op die toneel verspreid gelê het. By nadere ondersoek het paramedici gesien die bestuurder van die bakkie het reeds aan sy veelvuldige beserings beswyk. Die passasier in die bakkie was in 'n kritieke toestand," het Meiring gesê.
Hy het gesê nog nege mense het geringe tot matige beserings opgedoen. Die kritiekbeseerde man is met 'n mediese helikopter na 'n nabygeleë hospitaal vervoer terwyl die ander pasiënte per ambulans na 'n hospitaal geneem is.
Die oorsaak van die ongeluk is nog nie bekend nie en sal deur die polisie ondersoek word.
Twee in hof ná wrede NW-plaasaanval
SAPD straal van trots oor sersant Gift
Ek het lank in Welverdiend self gebly en die pad tussen Carletonville en Welverdiend is bekend vir ongelukke. Daardie pad dra geweldige verkeer en die regte ding sou wees as dit dubbele bane kon wees met goeie beligting snags vanaf Welverdiend tot in Carletonville. My innige simpatie met die families van die oorledene en beseerdes …
2 Hoofoorsake van sterftes deesdae is Padsterftes en Plaasmoorde. . . .
Veronica, ek het in Welverdiend skool gegaan en daar groot geword. My eerste huis in Welverdiend laat bou en vir dekades daar gewoon.
Volgens HAT beteken tromp-op iets heeltamal anders as kop-aan-kop. Dit beteken om iemand regstreeks te berispe. Karre kan dit nie doen nie.